ཚང་མས་ཤེས་གསལ་ལྟར།གཞུང་ལས་ཁང་དུ་སྨན་པ་དང་ནད་གཡོག་སྐྱེས་པ་གཉིས་ནས་གཡང་སྒྲོལ་གཡས་གཡོན་གྱིས་བཟུང་ནས་གང་ཐུབ་ཀྱིས་གཡང་སྒྲོལ་ལ་སེམས་ལྷོད་ལ་ཕབ་དགོས་ཚུལ་སྟོན་པ་དང་།ཡང་ནད་གཡོག་སྐྱེས་པ་ཞིག་གིས་ཚིག་འཇམ་པོའི་སྒོ་ནས།ལྕམ་སྐུ་ཞབས་ལགས།ཁྱེད་རང་སེམས་ལྷོད་ཙམ་གནོངས་དང་།འདིར་དུས་ཡུན་སྡོད་དེ་ཁྱེད་ལ་རྟག་དཔྱད་ཉུང་ཙམ་བྱས་ནས་བསྙུན་གཞི་དྲག་བསྐྱེད་བྱུང་རྗེས་ཕྱིར་ཁྱེད་ཀྱི་ནང་དུ་ལོག་ཕེབས་ཆོག་གི་རེད།ཁྱེད་རང་ཐུགས་འཚབ་རྩ་བ་ནས་གནང་དགོས་མེད་་་སོགས་བཤད།གཡང་སྒྲོལ་གྱིས་དེ་བས་ནུས་ཤུགས་ཡོད་རྒུས་སོ་སོའི་ལག་པ་གཉིས་ཀྱིས་མགོའི་སྐྲ་བཟུང་བཞིན་འཐེན་ཞོར།ང་སྨྱོ་མེད།ང་ལ་རྟག་དཔྱད་བྱེད་མི་དགོས།ང་ནང་ལ་ལོག་གི་ཡིན།ཞེས་མུ་མཐུད་ཤུགས་ཀྱིས་སྐད་འབོད་བྱས།